
ΣΥΣΤΗΜΑ ΤΩΝ ΠΥΡΑΝΙΧΝΕΥΣΗΣ,
ΠΥΡΟΠΡΟΣΤΑΣΙΑΣ ΚΑΙ ΚΑΤΑΣΒΕΣΗΣ ΠΥΡΚΑΪΑΣ


ΠΕΡΙΓΡΑΦΗ ΑΠΑΙΤΗΣΕΩΝ

1. Η  συντήρηση,  οι  έλεγχοι,  οι  δοκιμές  και  οι  προδιαγραφές  θα  συμμορφώνονται  πλήρως  με  τις  απαιτήσεις  της  Κ.Υ.Α.  618/43/20-01-2005,  ΦΕΚ Β’52  και  την  παρούσα  περιγραφή.

2. Ο  συνολικός  αριθμός  των  πυροσβεστήρων  κάθε  τύπου  και  μεγέθους στο  Νοσοκομείο είναι ενδεικτικά - αλλά  σε  καμία  περίπτωση   δεσμευτικά - 207 τεμάχια  (από  καταμέτρηση  προ  ολίγων  μηνών).  Πριν  από  την  υποβολή  προσφοράς,  οι  ενδιαφερόμενοι  θα  πρέπει  υποχρεωτικά  να  προσέλθουν  στο  Νοσοκομείο (θα παραλάβουν υποχρεωτικά  και  επί  ποινής  αποκλεισμού  Βεβαίωση  Προσέλευσης-Ενημέρωσης από  την  Τεχνική  Υπηρεσία,  που  θα  προσκομίσουν  μαζί  με  την  προσφορά  τους)  και  με  πλήρως  δική  τους  ευθύνη,  εκτός  εντοπισμού  των  αναγκών  σε  υδραυλικές  και λοιπές δοκιμές,  ελλείψεις εξαρτημάτων/ανταλλακτικών  κλπ,  να  καταμετρήσουν  τους  πυροσβεστήρες  (από  κοινού  με  εκπρόσωπο  της  Τεχνικής  Υπηρεσίας)  και  κάθε  είδους  συστήματα  πυρανίχνευσης  και  κατάσβεσης  προκειμένου  να  είναι  εντελώς  προσδιορισμένη  η  προσφορά  τους.   Κάθε  τυχόν  απόκλιση  προς  τα  πάνω  ή  αριθμητική  υπέρβαση  στον  εξοπλισμό  θα  βαρύνει  αποκλειστικά  τον  Ανάδοχο.

3.  Αναφορικά  με  τον  τύπο,  οι  πυροσβεστήρες  αυτοί  είναι :
· PA( 6 Kg)  Ξηράς  Κόνεως   6 κιλών                                : 100 τεμ.
· PA( 12 Kg)  Ξηράς  Κόνεως   12 κιλών                            :   46 τεμ.
· PO 12 Οροφής Αυτόματοι,  Ξηράς Κόνεως  12 κιλών   :   12 τεμ.
· PA(50) Ξηράς Κόνεως 50 κιλών, ΤΡΟΧΗΛΑΤΟΙ,          :    2 τεμ.  
· CO2( 5 Kg)  Διοξειδίου του  Άνθρακα   5&6 κιλών          :  22 τεμ.
· CO2(14 Kg)  Διοξειδίου του  Άνθρακα   10 κιλών            :    1 τεμ.
· CO2( 25 Kg)  Διοξειδίου του  Άνθρακα  25 κιλών            :    3 τεμ.
· CO2( 30 Kg)  Διοξειδίου του  Άνθρακα  30 κιλών            :    1 τεμ.
· CO2( 45 Kg)  Διοξειδίου του  Άνθρακα  45 κιλών            :    4 τεμ.
· Σ.Τ.Ε. ΑFFF Κατασβεστικού Αφρού                                 :    4 τεμ.
· Σ.Τ.Ε. 12 Kg Ξ.Κ                                                                   :    1 τεμ.                     : 
· FM 200  ( 22 Kg)                                                                   :    1 τεμ.
· FM 200 (5&9 Kg                                                                   :    2 τεμ.
· Ξ.Κ. 6 Kg A B C                                                                    :    4 τεμ.
· Ξ.Κ. 12 Kg A B C                                                                  :    4 τεμ.

ΣΗΜΕΙΩΣΗ : Ακόμη  και  αν  δεν  εμφανίζονται  παραπάνω,  περιλαμβάνονται   απολύτως  ΟΛΟΙ  οι  πυροσβεστήρες οι οποίοι πρέπει να αναγομωθούν,  οι  φιάλες  και  οι  λοιπές  διατάξεις  των  ΤΟΠΙΚΩΝ  ΣΥΣΤΗΜΑΤΩΝ  του  Νοσοκομείου,  συμπεριλαμβανομένων   εκείνων :
α.  του  Υποσταθμού  του  Νοσοκομείου
β.  ΟΛΩΝ  των  μηχανοστασίων  των  ανελκυστήρων
γ.  του  Φαρμακείου  
δ.  της  Διαχείρισης  Υλικού
ε.  στο  Παθολογοανατομικό Εργαστήριο 
στ. στις  Μαγειρικές  Μηχανές  (Μαγειρεία) 
 και
ζ.  όπου  αλλού  υπάρχουν (χωρίς καμία απολύτως εξαίρεση)   

Ανάλογα με τους τελευταίους ελέγχους,  τον  χρόνο  κατασκευής  των  φιαλών  κ.λπ. των πυροσβεστήρων  θα  γίνουν  οι  παρακάτω  έλεγχοι :
3.1. Συντήρηση :  Έλεγχος  πίεσης,  έλεγχος  κατάστασης  περιεχομένου,  έλεγχος  κατάστασης  και  ηλικίας  φιάλης,  έλεγχος  πιστοποιήσεων  και  προδιαγραφών  φιάλης  και  περιεχομένου,  έλεγχος  πληρότητας  εξοπλισμού  κ.λπ.  σύμφωνα  με  τους  ισχύοντες  κανονισμούς
3.2. Ειδικές  Εργασίες/Δοκιμές  όπου  απαιτηθούν  (π.χ.  υδραυλική  δοκιμή  σε  αυξημένη  πίεση).  Μεταξύ  άλλων,  θα  γίνει  υποχρεωτικά  υδραυλική  δοκιμή  και  στους  FM 200. 
3.3. Ανταλλακτικά  (αν  και  εφόσον  χρειασθούν) :  
-Φιάλη  για  κάθε  τύπο  και  μέγεθος
-Λάστιχο
-Μανόμετρο
-Βάση
-Χοάνη
-Κλείστρο
-Περιεχόμενο  γόμωσης  κ.λπ.
Στην  προσφορά  του  ο  κάθε  ενδιαφερόμενος  θα  αναφέρει  τι  εργασίες  πρέπει  να  γίνουν  σε  κάθε  περίπτωση.

4. Όπου  δεν  υπάρχουν,  ο  ανάδοχος  θα  αναρτήσει  με  δικά  του  έξοδα  ΟΛΟΥΣ  τους  πυροσβεστήρες  σε  ειδικά  επίτοιχα,  εγκεκριμένου  τύπου  άγκιστρα (τα  περισσότερα από  αυτά  ήδη  υπάρχουν).  Όλα  τα  άγκιστρα,  όλων  των  πυροσβεστήρων  θα  είναι  τοποθετημένα  σε  ασφαλή  σημεία  και  στο  προβλεπόμενο  ύψος  από  το  δάπεδο,  ώστε  να  διασφαλίζονται  όλοι  οι  όροι  ασφάλειας  και  αποφυγής  τραυματισμού. 
 
5. Σε  ΚΑΘΕ  ένα  από  τους  πυροσβεστήρες  αλλά  επιπλέον  και  στο  ΚΑΘΕ  αντίστοιχο  άγκιστρο - όπου δεν υπάρχει  ήδη - ο  ανάδοχος  θα  στερεώσει  κατά  απόλυτα  σταθερό  τρόπο  ανεξίτηλο  ΑΡΙΘΜΟ  πυροσβεστήρα  (π.χ.  ένα  αύξοντα  αριθμό).  Σε  καμία  περίπτωση  δεν  θα  γίνει  δεκτό  αυτοκόλλητο,  χάρτινο  ταμπελάκι  ενώ  το  λιγότερο  που  θα  μπορούσε  να  γίνει  αποδεκτό  είναι  πλαστικό  ταμπελάκι  με  ανάγλυφο  ή  έστω  πλαστικοποιημένο  αριθμό,  στερεωμένο  με  ιδιαίτερα  χοντρό  δεματικό  καλωδίου  στον  πυροσβεστήρα  και  το  άγκιστρό  του  κατά  τρόπο  που  δεν  θα  μπορεί  να  αφαιρεθεί,  παρά  μόνο  αν  κανείς  κόψει  το  δεματικό.
  
6. Στο  τέλος  όλων  των  εργασιών,  ο  ανάδοχος  θα  υποβάλλει  στην  Τεχνική  Υπηρεσία  του  Νοσοκομείου  λίστα  εκτυπωμένη  σε  εκτυπωτή  που  θα  περιλαμβάνει  αναλυτικά σε  χωριστές  στήλες για  τον  ΚΑΘΕ  πυροσβεστήρα  τα  ακόλουθα  στοιχεία :  
1) τον  ΑΡΙΘΜΟ  και  τον  ΤΥΠΟ  του  πυροσβεστήρα  που  τοποθετήθηκε, 
2) το  ΕΤΟΣ  ΚΑΤΑΣΚΕΥΗΣ  του  πυροσβεστήρα,  
3) την  ΘΕΣΗ  και  το  ΤΜΗΜΑ  που  τοποθετήθηκε, 
4) Συνοπτικά  οι παρεμβάσεις που έγιναν  σε  κάθε  μονάδα  εξοπλισμού  που  ελέγχθηκε 
5) το  ΟΝΟΜΑ  και  την  ΥΠΟΓΡΑΦΗ  του/της  υπεύθυνου(-ης)  του  τμήματος  όπου  τοποθετήθηκε.   Όπου  δεν  είναι  σαφές  που  ανήκει  ο  πυροσβεστήρας  θα  συμβουλεύεται  ΣΕ  ΚΑΘΕ  ΠΕΡΙΠΤΩΣΗ  ο  ανάδοχος  την  Τεχνική  Υπηρεσία  του  Νοσοκομείου.  

7. Για  όσους  πυροσβεστήρες  κριθούν  ακατάλληλοι  βάσει  της  προαναφερθείσας  Κ.Υ.Α.  η/και  του  ελέγχου,  θα  υποβάλλει  ο  ανάδοχος  κατάλογο  με  την  θέση/Τμήμα  που  ήταν  τοποθετημένος  ο  κάθε  τέτοιος  πυροσβεστήρας,  το  αίτιο  ακαταλληλότητας  για  τον  καθένα  χωριστά  και  εφ’ όσον  τύχουν  της  σύμφωνης  γνώμης  της  τεχνικής  υπηρεσίας,  οι  ακατάλληλοι  πυροσβεστήρες  θα συγκεντρωθούν,  απενεργοποιηθούν  και  απομακρυνθούν  με  ευθύνη  και  έξοδα  του  αναδόχου.  Οι  κατάλληλοι  πυροσβεστήρες  θα  σημανθούν  κατάλληλα  με  την  ημερομηνία  επόμενου  ελέγχου  κ.λπ.  όπως  προβλέπεται  από  την  κείμενη  νομοθεσία.

8. Ο  ανάδοχος  θα  ελέγξει , θα καταγράψει  , θα αποτυπώσει στις εγκεκριμένες  κατόψεις πυρασφάλειας ανά κτίριο που θα δοθούν από την  Τεχνικη Υπηρεσια όλα  τα  συστήματα  πυρανίχνευσης  που είναι εγκατεστημένα  (που  περιλαμβάνουν  πίνακα, πυρανιχνευτές και τύπο , ζώνες  alarm, μπαταρίες,  πόρτες πυρασφάλειας ,φωτιστικά ασφαλείας πυροσβεστικές φωλιές κ.λπ.)   του  Νοσοκομείου  (15 συστήματα),    τα  συστήματα  κατάσβεσης  (όπως  φωλιές)τους  πυροσβεστικούς  σταθμούς  και  κάθε απόκλιση των συστημάτων από τα εγκεκριμένα σχέδια.

9. Εφόσον  πραγματοποιήσει  δοκιμές  καλής  λειτουργίας,  θα  επιβεβαιώσει  την  πληρότητα,  καλή  κατάσταση  και  ετοιμότητά  τους  να  ανταποκριθούν  σε  οποιαδήποτε  έκτακτη  ανάγκη. Στην περίπτωση που κατά τον έλεγχο χρήζουν αντικατάστασης  -προσθήκης  έως 4 μπαταριές , 10 ανιχνευτές  θα περιλαμβάνονται στην υφιστάμενη πρόσφορα ατελώς με την εργασία .
Θα  συμπληρώσει  δε  (με υπογραφή και  επίσημη  σφραγίδα)  το  ετήσιο  φύλλο  στο «ΒΙΒΛΙΟ  ΕΛΕΓΧΟΥ  ΚΑΙ  ΣΥΝΤΗΡΗΣΗΣ  ΜΕΣΩΝ  ΕΝΕΡΓΗΤΙΚΗΣ  ΠΥΡΟΠΡΟΣΤΑΣΙΑΣ»  της  Πυροσβεστικής  Υπηρεσίας  για: 1.  τον  χώρο  του  Ακτινολογικού  Εργαστηρίου και 2. Όλου του Νοσοκομείου για  τον  οποίο  έχει  εκδόσει  η  Πυροσβεστική  Υπηρεσία  Άδεια  Πυρασφάλειας.  

10. Στο  τέλος  θα  συντάξει  ΕΚΘΕΣΗ  ΠΑΡΑΤΗΡΗΣΕΩΝ  σχετικά  με  τυχόν  προβλήματα  που  θα  διαπιστώσει  για  κάθε  μονάδα  εξοπλισμού  και  εφόσον  δεν  υπάρχουν  προβλήματα  ή  αφού  αντιμετωπισθούν  τα  άμεσα  και  μη  κοστοβόρα  εξ’ αυτών, θα υποβάλει  στο Νοσοκομείο  ΥΠΕΥΘΥΝΗ  ΔΗΛΩΣΗ Καλής Λειτουργίας  όλων  των  Συστημάτων  Πυρανίχνευσης  και  όλων  των  Μέσων  Κατάσβεσης,  όπου  θα  αναγράφεται  και  ο  αριθμός,  ανά  είδος,  του  εξοπλισμού  που  πέρασε  επιτυχώς  τους  ελέγχους  και  επανατοποθετήθηκε.  
1. Η τοποθέτηση θα γίνει στα σημεία στα οποία ορίζει η Μελέτη Ενεργητικής Πυροπροστασίας του Νοσοκομείου. Σε περίπτωση αστοχίας τοποθέτησης κατά τη διάρκεια της σύμβασης, ο Ανάδοχος είναι υποχρεωμένος να επανοτοποθετήσει τους πυροσβεστήρες με δικά του έξοδα και  να αποκαταστήσει κάθε ζημιά, βλάβη ή φθορά που θα προκληθεί από την εκτέλεση των εργασιών και την αστοχία των υλικών ή της τοιχοποιίας.

Επίσης,  στην  Υπεύθυνη  Δήλωση  θα  αναφέρει  ότι  όλοι  οι  Πυροσβεστήρες  τοποθετήθηκαν  με  σταθερό  και  ασφαλή  τρόπο  σε   σημεία  που  δεν  υπάρχει  κίνδυνος  τραυματισμού,  όπως  προβλέπουν  οι  κανονισμοί. 

11. Ο  ανάδοχος  ΥΠΟΧΡΕΟΥΤΑΙ  να  ολοκληρώσει  τους  ελέγχους,  τις  αναγομώσεις  κ.λπ.  σε  πολύ  σύντομο  χρονικό  διάστημα,  ώστε  η  διαφορά ημερομηνίας  επόμενου  ελέγχου  που  εμφανίζεται  στην  επιφάνεια  των  πυροσβεστήρων  ΝΑ  ΜΗΝ  ΥΠΕΡΒΑΙΝΕΙ  τις  30  ημερολογιακές  ημέρες  μεταξύ  οποιωνδήποτε  πυροσβεστήρων.
12. Σε περιπτώσεις εκτάκτων βλαβών, ο Συντηρητής είναι υποχρεωμένος να προσέρχεται στο Νοσοκομείο για την αποκατάστασή των, εντός μίας και μισής (1½) ώρας από την πρώτη κλήση του από το Νοσοκομείο, όλες τις ώρες του 24ώρου, όλες τις ημέρες του χρόνου.


13. Τέλος, ο  ανάδοχος  ΥΠΟΧΡΕΟΥΤΑΙ,  μετά  τους  ελέγχους  και  την  επιστροφή-παράδοση  των  ελεγμένων  πυροσβεστήρων  στο  Νοσοκομείο  και  μετά  από  συνεννόηση  με  την  Τεχνική  Υπηρεσία  του  Νοσοκομείου,  να  προχωρήσει  σε  επίδειξη  της  χρήσης  των  πυροσβεστήρων,  του  εξοπλισμού  και  των  άλλων  μέσων  (π.χ. υλικά  πυροσβεστικών  σταθμών),  καθώς  και  να  απαντήσει  σε  ερωτήσεις  που  ενδέχεται  να  του  θέσει  το  προσωπικό  του  Νοσοκομείου  σχετικά  με  πυρανίχνευση  και  πυρόσβεση.  Προς  τούτο  η  Τεχνική  Υπηρεσία  θα  μεριμνήσει  για  την  οργάνωση  αυτής  της  ενημερωτικής  συνάντησης.   

14. Σε όλο το διάστημα των εργασιών ο ανάδοχος είναι αποκλειστικά υπεύθυνος και  πρέπει να φροντίζει για την ασφάλεια & υγιεινή των εργαζομένων του, του προσωπικού & επισκεπτών του Νοσοκομείου και όλων των παρευρισκομένων σε αυτό, βάσει των προβλεπόμενων στο Ν.3850/2010.

15.  Πριν την έναρξη των εργασιών ο ανάδοχος θα πρέπει να έχει καταθέσει χρονοδιάγραμμα  εργασιών στην Τεχνική Υπηρεσία όπου θα πρέπει να το εγκρίνει .

16. Όλοι οι εργαζόμενοι θα πρέπει απαραιτήτως να φέρουν όλα τα μέσα ατομικής προστασίας .

17. Ο ανάδοχος θα πρέπει να προσκομίσει υπεύθυνη Δήλωση στην οποία να δηλώνεται το όνομα του Πτυχιούχου μηχανικού & ηλεκτρονικού που θα επιβλέπει τις εργασίες, ο οποίος να έχει είτε εργασιακή σχέση με τον υποψήφιο ανάδοχο ή να προσκομιστεί υπ. δήλωσή του με την πρόθεση συνεργασίας για το έργο αυτό.
18. Βεβαίωση συμμόρφωσης από αρμόδιους φορείς σύμφωνα με την ΚΥΑ 618/43/2005 (ΦΕΚ 52Β/2005), η οποία τροποποιήθηκε με την ΚΥΑ 17230/671/2005 ΦΕΚ 1218Β/2005, ΦΕΚ 6254/Β/27/12/2021 σχετικά με προϋποθέσεις διάθεσης στην αγορά πυροσβεστήρων, διαδικασίες συντήρησης, επανελέγχου και αναγόμωσης.
19. Άδεια λειτουργίας της εταιρείας ή απαλλαγή από άδεια λειτουργίας με την χορήγηση  υπεύθυνη δήλωσης  από τον νόμιμο εκπρόσωπο .
20. Πελατολόγιο φορέων του δημοσίου, του ευρύτερου δημοσίου και του ιδιωτικού τομέα για την υποστήριξη και συντήρηση συστημάτων κατάσβεσης .
21. Πιστοποιητικό ISO 9001:2015 σχετικά με την προμήθεια, εγκατάσταση, συντήρηση, συστημάτων πυρασφάλειας
22. Πιστοποιητικό αρμόδιου ατόμου από το οποίο να αποδεικνύεται πως είναι αναγνωρισμένο κέντρο επανελέγχου δοχείων υψηλής πίεσης σύμφωνα με την Υ.Α.14165/Φ17.4/373-ΦΕΚ 673/Β/1993.
23. Ο υποψήφιος Ανάδοχος θα πρέπει να προσκομίσει ενεργό ασφαλιστήριο συμβόλαιο Αστικής Ευθύνης για ατυχήματα τρίτων με εργασίες σχετικές με το αντικείμενο του διαγωνισμού.
24. Γίνεται αποδεκτό για τον εν λόγω διαγωνισμό να προσκομιστούν τα ανωτέρω πιστοποιητικά και δικαιολογητικά και από συνεργαζόμενη με τον υποψήφιο Ανάδοχο εταιρεία, αρκεί να συνοδεύονται από υπ. δήλωση του νομίμου εκπροσώπου του υπεργολάβου, όπου θα δηλώνει ρητά τη συνεργασία του για το έργο αυτό με τον υποψήφιο Ανάδοχο σε περίπτωση που αναλάβει το έργο.
	ΝΑΙ
	
	


Ο πίνακας συμμόρφωσης της πρόσκλησης πρέπει να υποβληθεί με την τεχνική προσφορά, συμπληρωμένος σύμφωνα με τις παρακάτω επεξηγήσεις και οδηγίες, τις οποίες ο υποψήφιος είναι υποχρεωμένος να ακολουθήσει: 

1. Στη Στήλη «ΤΕΧΝΙΚΗ ΠΡΟΔΙΑΓΡΑΦΗ», περιγράφονται αναλυτικά οι αντίστοιχοι τεχνικοί όροι, υποχρεώσεις ή επεξηγήσεις για τα οποία θα πρέπει να δοθούν αντίστοιχες απαντήσεις. 
2. Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του υποψηφίου Αναδόχου που έχει τη μορφή ΝΑΙ/ ΟΧΙ εάν η αντίστοιχη προδιαγραφή πληρούται ή όχι από την προσφορά ή ένα αριθμητικό μέγεθος που δηλώνει την ποσότητα του αντίστοιχου χαρακτηριστικού στην προσφορά. Απλή κατάφαση ή επεξήγηση δεν αποτελεί απόδειξη πλήρωσης της προδιαγραφής και η αρμόδια Επιτροπή έχει την υποχρέωση ελέγχου και επιβεβαίωσης της πλήρωσης της απαίτησης.

ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

ΥΠΕΥΘΥΝΗ ΔΗΛΩΣΗ
(άρθρο 8 Ν.1599/1986)
	Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)



	ΠΡΟΣ(1):
	ΓΕΝΙΚΟ ΝΟΣΟΚΟΜΕΙΟ ΑΘΗΝΩΝ «Η ΕΛΠΙΣ»

	Ο – Η Όνομα:
	
	Επώνυμο:
	

	Όνομα και Επώνυμο Πατέρα: 
	

	Όνομα και Επώνυμο Μητέρας:
	

	Ημερομηνία γέννησης(2): 
	

	Τόπος Γέννησης:
	

	Αριθμός Δελτίου Ταυτότητας:
	
	Τηλ:
	

	Τόπος Κατοικίας:
	
	Οδός:
	
	Αριθ:
	
	ΤΚ:
	

	Αρ. Τηλεομοιοτύπου (Fax):
	
	Δ/νση Ηλεκτρ. Ταχυδρομείου
(Εmail):
	

	
Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: 

	Αναφερόμενοι στην πρόσκληση με αριθμό……….  για την παροχή υπηρεσιών «………….» ως νόμιμος εκπρόσωπος/μέλος του Δ.Σ./διαχειριστής της εταιρείας/ της ατομικής επιχείρησης …….μέχρι και την ημέρα υποβολής της προσφοράς, δεν έχω καταδικαστεί με αμετάκλητη  απόφαση για κάποιο τα αδικήματα της παρ. 1 του άρθρου 73 του Ν 4412/2016, δηλαδή για κάποιο από τα ακόλουθα:
α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης πλαίσιο 2008/841/ ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ. 42) και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της δωροδοκίας στην οποία ενέχονται υπάλληλοι των Ευρωπαϊκών Κοινοτήτων ή των κρατών μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και, όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242 (ψευδής βεβαίωση, νόθευση κ.λπ.), 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (EE L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’ 103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου, της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (EE L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1) και τα εγκλήματα του άρθρου 323Α του Ποινικού κώδικα (εμπορία ανθρώπων).

τηρεί το σύνολο της ελληνικής Εργατικής κι Ασφαλιστικής Νομοθεσίας 
αποδέχονται ανεπιφύλακτα τους όρους της παρούσας πρόσκλησης,
η προσφορά συντάχθηκε σύμφωνα με τους όρους της παρούσας πρόσκλησης, των οποίων ο προσφέρων έλαβε πλήρη και ανεπιφύλακτη γνώση, 
τα προσφερόμενα είδη/υπηρεσίες καλύπτουν τις τεχνικές προδιαγραφές της παρούσας πρόσκλησης, 
τα στοιχεία που αναφέρονται στην προσφορά είναι αληθή και ακριβή, 
παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή, ακύρωση ή ματαίωση της πρόσκλησης, 
συμμετέχει με μόνο μία προσφορά στο πλαίσιο της παρούσας πρόσκλησης, 
τηρεί και θα εξακολουθεί να τηρεί κατά την εκτέλεση της σύμβασης, εφόσον επιλεγεί, τις υποχρεώσεις του που απορρέουν από τις διατάξεις της περιβαλλοντικής κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού κι εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016, 
δεν θα ενεργήσει αθέμιτα, παράνομα ή καταχρηστικά καθ’ όλη τη διάρκεια της διαδικασίας ανάθεσης αλλά και κατά το στάδιο εκτέλεσης της σύμβασης εφόσον επιλεγεί,
λαμβάνει τα κατάλληλα μέτρα για να διαφυλάξει την εμπιστευτικότητα των πληροφοριών που έχουν χαρακτηριστεί ως τέτοιες και 
κατά τη διάρκεια εκτέλεσης της σύμβασης δεσμεύεται για την απαρέγκλιτη τήρηση των διατάξεων του με αρ. 2016/679 Κανονισμού (ΕΕ) του Ευρωπαϊκού Κοινοβουλίου και του Συμβουλίου της 27ης Απριλίου 2016 και του ν. 4624/2019 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα.




Ημερομηνία:      ……….20……
Ο – Η Δηλ.
(Υπογραφή)
(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
(2) Αναγράφεται ολογράφως. 
(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

